Iliz Vittskövle

Iliz Vittskövle (e svedeg: Vittskövle kyrka) zo un iliz bet savet war Kumun Kristianstad, Skåne, en Eskopti Lund, e Sveden. {{Kroget ez eus bet d'he sevel da gentañ en XIIvet ha XIIIvet kantved. Er XVvet kantved ez eus bet ouzhpennet ur chapelig dediet da Santez Anna outi, eus tu an norzh. E-kerzh ar XVvet kantved eo bet savet ar gwaregoù. Kinklet eo bet an diabarzh anezhi gant livadurioù war voger er bloavezhioù 1480. Kempennet int bet en-dro en XXvet kantved. Istorioù tennet eus ar C'heneliezh eo zo skeudennaouet war al livadurioù. Fichet eo ar chantele gant mojenn Sant Nikolaz. Arsellet a c'haller ouzh arouezioù eus an Ebestel hag eus peder santez : Santez Barbara, Santez Ursula, Santez Gertud ha Santez Katell. Eus ar Grennamzer eo ar chapel-vadeziñ ha graet eo bet war-dro an tour er XVIvet kantved.